Návrh

**KÚPNA ZMLUVA**

uzatvorená podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v spojení s ustanoveniami § 409 a nasl. zákona č. 513/1991 Zb. Obchodný zákonník v platnom znení (ďalej len „Zmluva“) medzi:

**Zmluvné strany:**

**Kupujúci: Rozhlas a televízia Slovenska**

IČO: 47 232 480

DIČ: 2023169973

IČ DPH: SK2023169973

Bankové spojenie: Tatra banka, a.s. Bratislava

IBAN: SK84 1100 0000 0029 4009 0914

SWIFT: TATRSKBX

Sídlo: Mlynská dolina, 845 45 Bratislava

Zápis: zapísaná v Obchodnom registri Okresného súdu Bratislava I. v Bratislave, oddiel: Po, vložka: 1922/B

Štatutárny zástupca: PhDr. Jaroslav Rezník, generálny riaditeľ

(ďalej len "Kupujúci")

a

**Predávajúci:** **xxxxxxxxxxxxxx**

IČO: xxxxxxxxxxxxxx

DIČ: xxxxxxxxxxxxxx

IČ DPH: xxxxxxxxxxxxxx

Bankové spojenie: xxxxxxxxxxxxxx

IBAN: xxxxxxxxxxxxxx

SWIFT: xxxxxxxxxxxxxx

Sídlo: xxxxxxxxxxxxxx

Zápis: xxxxxxxxxxxxxx

Štatutárny zástupca: xxxxxxxxxxxxxx

(ďalej len "Predávajúci")

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana“)

**Preambula**

Táto zmluva je uzavretá na základe výsledku verejnej súťaže podľa § 66 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") na predmet nadlimitnej zákazky: **„IT technológie – Kreatívne centrum RTVS Košice, Časť 3 – Výpočtová technika“** zverejnenej v Úradnom vestníku Európskej únie č. .................. zo dňa ................... a vo Vestníku verejného obstarávania č. ......./2021 zo dňa .................. pod značkou: .................. (ďalej len „verejné obstarávanie“), v rámci ktorej predávajúci uspel ako uchádzač**.**

**Článok I.**

**Predmet zmluvy**

1. Predmetom tejto zmluvy je úprava vzájomných práv a povinností zmluvných strán v súvislosti s predajom a kúpou tovaru: **Výpočtová technika**, najmä záväzok Predávajúceho po doručení písomnej Výzvy na dodanie tovaru (ďalej ako „Výzva“) zo strany kupujúceho dodať tovar, ktorého bližšia špecifikácia je uvedená v Prílohe č. 1 – Opis predmetu zákazky / Vlastný návrh plnenia predmetu zákazky, ktorý uchádzač predložil vo svojej ponuke vo verejnom obstarávaní, ktorá tvorí neoddeliteľnú súčasť tejto zmluvy (ďalej len „tovar“ alebo „dodávka tovaru“).
2. Pod dodávkou tovaru sa rozumie predaj tovaru kupujúcemu, doprava tovaru predávajúcim na miesto dodania a prevod vlastníckeho práva k tovaru na kupujúceho. Predmetom zmluvy je aj technická podpora tovaru v zmysle tejto zmluvy.
3. Kupujúci sa zaväzuje za tovar, ktorý bude zo strany predávajúceho v zmysle tejto zmluvy riadne dodaný v zmysle tejto zmluvy zaplatiť kúpnu cenu podľa článku III. tejto zmluvy.
4. Kúpa tovaru bude financovaná na základe Zmluvy o poskytnutí nenávratného finančného príspevku (ďalej len „**NFP**“) č. MK-146/2020/SOIROPPO3-302031ABF6 ďalej len „**Zmluva o poskytnutí NFP**“) v rámci Integrovaného regionálneho operačného programu, ktorá stanovuje zmluvné podmienky, práva a povinnosti Objednávateľa ako prijímateľa a sprostredkovateľského orgánu (Ministerstvo kultúry Slovenskej republiky) ako poskytovateľa pri poskytnutí NFP zo strany poskytovateľa prijímateľovi na realizáciu projektu Kreatívne centrum RTVS Košice, kód projektu v ITMS2014+: 302031ABF6. Predávajúci berie na vedomie, že realizácia predmetu zmluvy bude financovaná na základe uvedenej Zmluvy o poskytnutí NFP nasledovne:
5. z prostriedkov európskych štrukturálnych a investičných fondov formou nenávratného finančného príspevku, v súlade s dodržiavaním Systému finančného riadenia štrukturálnych a investičných fondov na programové obdobie 2014 – 2020 v platnom znení (ďalej len „**Systém finančného riadenia**“),
6. z vlastných prostriedkov Objednávateľa.

**Článok II.**

**Dodacie podmienky**

1. Predávajúci dodá tovar kupujúcemu vo vlastnom mene, na vlastnú zodpovednosť   
   a v súlade s touto zmluvou. Predávajúci sa zaväzuje, že dodaný tovar bude nový, nepoužitý, neopotrebovaný a bez právnych a faktických vád.
2. Zmluvné strany sa dohodli, že predávajúci dodá kupujúcemu tovar v súlade s touto zmluvou v lehote do 60 dní odo dňa doručenia Výzvy na dodanie tovaru zo strany Kupujúceho. Za doručenie Výzvy na dodanie tovaru sa považuje deň odoslania Výzvy na dodanie tovaru od kupujúceho elektronickou formou na e–mailovú adresu predávajúceho: meno.priezvisko@email.sk. Predávajúci sa zaväzuje najneskôr nasledujúci pracovný deň potvrdiť doručenie Výzvy na dodanie tovaru elektronickou formou na e–mailovú adresu kupujúceho: meno.priezvisko@email.sk, z ktorej bola Výzva na dodanie tovaru kupujúceho zaslaná, inak ho kupujúci na doručenie upozorní telefonicky na číslo +421 XXX XXX XXX. Predávajúci sa zaväzuje plniť na základe doručenej Výzvy na dodanie tovaru bez podmienky jej akceptácie zo strany predávajúceho a k Výzve na dodanie tovaru vystavenej v súlade s ustanoveniami tejto zmluvy nie je predávajúci oprávnený vzniesť žiadne námietky.
3. Predávajúci sa zaväzuje oznámiť kontaktnej osobe kupujúceho čas dodávky tovaru   
   do miesta dodania uvedeného v bode 5. tohto článku zmluvy, všetko pri zachovaní termínov dodania tak, ako sú tieto uvedené v bode 2. tohto článku zmluvy, telefonicky alebo formou zaslania e–mailovej správy najneskôr dva (2) pracovné dni pred plánovaným dodaním tovaru. Ak predávajúci riadne neoznámi čas dodania tovaru, kupujúci nie je povinný prevziať tovar v deň dodania, ale až v nasledujúci pracovný deň, pričom náklady spojené s opätovným dodaním tovaru znáša predávajúci.
4. Ak Zmluva neustanovuje inak, lehota dodania tovaru sa predlžuje o dobu trvania prekážok Vyššej moci podľa čl. V. tejto Zmluvy. Predávajúci je povinný bezodkladne, najneskôr do 3 dní písomne informovať Kupujúceho o vzniku prekážok (ich povahe, začiatku, predpokladanej dĺžke trvania a konci) zapríčinených vyššou mocou. Predávajúci počas trvania prekážok nie je v omeškaní. Zodpovednosť Predávajúceho nie je vylúčená a lehota dodania sa nepredlžuje, ak Predávajúci nesplnil svoju povinnosť informovať Kupujúceho o vzniku prekážok v lehote podľa tohto bodu Zmluvy. Predávajúci a Kupujúci sú pri vzniku prekážok podľa tohto bodu tejto Zmluvy povinný vyvinúť maximálne rozumné úsilie na prekonanie prekážok a minimalizovanie možných časových omeškaní s dodaním tovaru.
5. Miestom dodania tovaru je:

Štúdio RTVS Košice, Rastislavova 13, 043 07 Košice

1. Tovar sa považuje za dodaný okamihom jeho protokolárneho prevzatia kupujúcim   
   a podpísania dodacieho listu, prílohou ktorého bude Preberací protokol, potvrdený oboma zmluvnými stranami. Po prevzatí tovaru v súlade s Prílohou č. 1 tejto Zmluvy bude vystavený akceptačný protokol podpísaný oboma zmluvnými stranami, s potvrdením funkčnosti tovaru. Týmto okamihom nadobúda kupujúci vlastnícke právo k tovaru a zároveň na neho prechádza nebezpečenstvo škody na tovare. V prípade, ak nedôjde k vyhotoveniu a podpísaniu dodacieho listu, prílohou ktorého bude Preberací protokol, potvrdený oboma zmluvnými stranami, kupujúci nadobúda vlastnícke právo k tovaru okamihom jeho faktického prevzatia.
2. Predávajúci sa zaväzuje, že tovar, ktorý dodá na základe tejto zmluvy, bude nový, nepoužívaný a zdravotne nezávadný a bude spĺňať všetky kvalitatívne parametre a požiadavky vyplývajúce z príslušných platných technických, bezpečnostných, environmentálnych a iných právnych predpisov vzťahujúcich sa na tento druh tovaru. Súčasťou dodaného tovaru budú aj návody a manuály k jednotlivým zariadeniam v slovenskom, českom alebo anglickom jazyku a podrobná fotodokumentácia, preukazujúca dodanie všetkých fakturovaných tovarov v súlade s položkami Štruktúrovaného cenníku zmluvy. Z fotodokumentácie musí byť zrejmé najmä: typ výrobku/tovaru, ak ide o technologické zariadenie, jeho technické parametre, ak je to objektívne možné zaznamenať fotodokumentáciou, a ak ide o zabudované zariadenie fotografiu výrobného štítku, ktorý jednoznačne umožní jeho identifikáciu (v prípade ak balenie taký štítok obsahuje).
3. Ak kontaktná osoba kupujúceho zistí pri preberaní zjavné vady dodaného tovaru, najmä ale nielen nedostatočnú kvalitu tovaru, zjavné použitie tovaru, rozdiel v množstve objednaného a dodaného tovaru, zámenu tovaru v porovnaní s Prílohou č. 1 tejto Zmluvy, kontaktná osoba kupujúceho nie je povinná dodaný vadný tovar prevziať, pričom neprevzatie tovaru sa zaznamená do protokolu o odovzdaní a prevzatí. Ak nedôjde k prevzatiu tovaru, predávajúci je povinný vadný tovar vymeniť (opätovne dodať) za tovar bez vád do sedem (7) pracovných dní od neprevzatia tovaru.
4. Ak sú súčasťou dodávky tovaru aj softvérové produkty tretích strán, ktoré sú dostupné na trhu ako štandardný softvér a ktorý nebol vytvorený na základe tejto Zmluvy pre Kupujúceho budú sa aplikovať vždy konkrétne licenčné podmienky príslušného subjektu vykonávajúceho majetkové práva k danému softvérovému produktu, pričom Predávajúci sa v rámci plnenia predmetu tejto Zmluvy zaväzuje pre Kupujúceho zabezpečiť potrebnú licenciu/sublicenciu v rozsahu stanovenom touto Zmluvou.
5. Predávajúci sa zaväzuje vysporiadať všetky nároky nositeľov majetkových práv v súvislosti licenciami/sublicenciami v prospech Kupujúceho podľa tohto článku Zmluvy

**Článok III.**

**Kúpna cena a platobné podmienky**

1. Kúpna cena tovaru je stanovená dohodou zmluvných strán a v súlade so zákonom   
   č. 18/1996 Z. z. o cenách v znení neskorších predpisov a jeho vykonávacej vyhlášky   
   MF SR č. 87/1996 Z. z. v znení neskorších predpisov, a to ako cena konečná,   
   v celkovej výške:

XXXXXX EUR bez DPH

(slovom: xxxxxxxxxxx)

XXXXXX EUR s DPH

(slovom: xxxxxxxxxxxx).

1. Kúpna cena zahŕňa aj cenu za záručný servis a technickú podporu podľa článku IV. tejto Zmluvy a cenu za poskytnutie licencie/sublicencie na tzv. štandardný softvér podľa prílohy č. 1 tejto Zmluvy.
2. Kupujúci neposkytuje zálohovú platbu za tovar podľa tejto zmluvy.
3. Predávajúci je oprávnený vystaviť faktúru na kúpnu cenu podľa bodu 1. tohto článku zmluvy a v súlade s Prílohou č. 2 tejto Zmluvy po potvrdení akceptačného protokolu, potvrdeného oboma zmluvnými stranami.
4. Predávajúci je povinný vystaviť faktúru s uvedením jednotkových cien tovaru v súlade   
   so zákonom č. 222/2004 Z. z. o dani z pridanej hodnoty v znení neskorších predpisov   
   a zákonom č. 431/2002 Z. z. o účtovníctve v znení neskorších predpisov a doručiť   
   ju kupujúcemu na adresu jeho sídla uvedenú v záhlaví tejto zmluvy.
5. Splatnosť faktúry je 60 dní od doručenia faktúry kupujúcemu.
6. V prípade, že doručená faktúra nebude obsahovať náležitosti stanovené touto zmluvou alebo zákonom, resp. bude obsahovať iné nezrovnalosti, je kupujúci oprávnený vrátiť ju predávajúcemu na prepracovanie. Oprávneným vrátením faktúry prestáva plynúť lehota splatnosti a táto plynie odznova odo dňa doručenia novej (opravenej) faktúry kupujúcemu.
7. Povinnou prílohou faktúry je fotokópia Výzvy na dodanie tovaru, dodací list s uvedením rekapitulácie dodaného tovaru v zmysle príslušnej Výzvy na dodanie tovaru a preberací protokol potvrdzujúci odovzdanie a prevzatie tovaru a akceptačný protokol, oba podpísané oprávnenými osobami kupujúceho a predávajúceho.
8. Kupujúci je povinný fakturovanú kúpnu cenu zaplatiť, a to bezhotovostným prevodom na účet predávajúceho uvedený v záhlaví tejto zmluvy. Povinnosť kupujúceho zaplatiť kúpnu cenu je splnená odpísaním kúpnej ceny z jeho účtu.
9. V prípade omeškania kupujúceho s úhradou faktúry je predávajúci oprávnený požadovať od kupujúceho zaplatenie úroku z omeškania vo výške stanovenej Obchodným zákonníkom.

**Článok IV.**

**Zodpovednosť za vady, záruka, záručný servis a technická podpora**

1. Predávajúci je povinný dodať nový, nepoužitý tovar v druhu, množstve a akosti tak,   
   ako to určuje táto zmluva a doručená písomná Výzva na dodanie tovaru. Predávajúci je povinný postupovať pri technickej podpore s odbornou starostlivosťou. V opačnom prípade má tovar vady za ktoré predávajúci zodpovedá v zmysle § 422 a nasl. zákona č. 513/1991 Zb. Obchodný zákonník v znení neskorších predpisov.
2. Predávajúci zodpovedá za kompletnosť, kvalitu a množstvo dodaného tovaru podľa tejto zmluvy.
3. Predávajúci zodpovedá za vadu, ktorú má tovar v okamihu jeho dodania kupujúcemu,   
   aj keď sa vada stane zjavnou až po tomto čase. Predávajúci zodpovedá takisto za akúkoľvek vadu, ktorá vznikne po dobe uvedenej v predchádzajúcej vete, ak je spôsobená porušením jeho zmluvných a/alebo zákonných povinností. Povinnosti predávajúceho vyplývajúce zo záruky na akosť tovaru tým nie sú dotknuté.
4. Nároky kupujúceho z vád tovaru podľa bodu 3. tohto článku zmluvy sa riadia ustanoveniami § 436 a nasl. Obchodného zákonníka.
5. Predávajúci na tovar dodaný v zmysle tejto zmluvy poskytuje záruku, ktorej bližšia špecifikácia je uvedená v Prílohe č. 1 tejto Zmluvy, minimálne však v trvaní tridsaťšesť (36) mesiacov odo dňa prevzatia tovaru. Pri tovaroch, u ktorých predávajúci či výrobca deklaruje dlhšiu záruku ako je uvedená v prvej vete tohto bodu, platí táto deklarovaná dlhšia záručná doba. Predávajúci na poskytnutú podporu predmetu zákazky v zmysle tejto zmluvy poskytuje záruku, ktorej bližšia špecifikácia je uvedená v Prílohe č. 1 tejto Zmluvy, minimálne však v trvaní tridsaťšesť (36) mesiacov odo dňa jej poskytnutia.
6. Záručná doba na dodaný tovar a podporu začína plynúť odo dňa podpísania akceptačného protokolu, potvrdeného oboma zmluvnými stranami. V prípade, ak nedôjde k vyhotoveniu a podpísaniu akceptačného protokolu, potvrdeného oboma zmluvnými stranami, záručná doba začína plynúť dňom faktického prevzatia tovaru kupujúcim, uvedeného na preberacom protokole, podpísaného oboma zmluvnými stranami. Predávajúci je povinný poskytovať záručný servis počas doby trvania záruky bezodplatne v rozsahu uvedenom v Prílohe č. 1 tejto Zmluvy.
7. Kupujúci je povinný vadu tovaru oznámiť predávajúcemu písomne, bez zbytočného odkladu po jej zistení.
8. Predávajúci je povinný začať s odstraňovaním každej vady na ktorú sa záruka vzťahuje bez zbytočného odkladu po jej oznámení kupujúcim v súlade s Prílohou č. 1 tejto Zmluvy.
9. V prípade neodstrániteľnej vady tovaru je predávajúci povinný dodať kupujúcemu   
   do 30 dní odo dňa uplatnenia reklamácie nový tovar min. rovnakej alebo kvalitatívne lepšej špecifikácie.
10. Kupujúci zašle písomnú reklamáciu na adresu sídla predávajúceho alebo na e–mailovú adresu uvedenú v čl. II. bod 2.
11. Predávajúci nezodpovedá za vady tovaru spôsobené nesprávnou manipuláciou alebo nevhodným skladovaním tovaru kupujúcim.
12. Kupujúci má právo aj po prevzatí tovaru vrátiť zásielku tovaru nespĺňajúceho kvalitatívne parametre v zmysle tejto zmluvy späť predávajúcemu na náklady predávajúceho.
13. Predávajúci sa zaväzuje odstrániť uznané reklamované vady v súlade s ust. zákona   
    č. 513/1991 Zb. Obchodný zákonník v znení neskorších predpisov do tridsať (30) kalendárnych dní od doručenia reklamácie. V prípade, že predávajúci vady v tejto lehote neodstráni, má kupujúci oprávnenie odstrániť vadu sám alebo prostredníctvom tretích osôb na náklady predávajúceho. Tým nie je dotknuté právo kupujúceho na zmluvnú pokutu a/alebo náhradu škody.
14. Súčasťou záručného servisu poskytovaného Predávajúcim je aj technická podpora pri prevádzke dodaného tovaru na základe tejto Zmluvy počas trvania záručnej doby, ktorá zahŕňa poskytnutie aktualizácií dodaného softvéru, telefonickú, e-mailovú technickú podporu. Rozsah technickej podpory je stanovený v Prílohe č. 1 tejto Zmluvy.
15. Za účelom poskytovania plnení podľa tejto zmluvy zmluvné strany určujú kontaktné osoby:

I/ Kontaktné osoby predávajúceho:

a) pre službu telefonickej podpory: ............................., kontakt: .......................

b) pre telefonickú alebo e-mailovú konzultáciu problémov: .........................., kontakt: ...............

c) zodpovedné za veci týkajúce sa Plnenia zmluvy: ..............................., kontakt: ..........................

II. Kontaktné osoby kupujúceho:

a) pre technické veci: ..............................., kontakt: ..........................

b) oprávnené vystaviť Výzvu na dodanie tovaru: ..............................., kontakt: ..........................

c) zodpovedné za veci týkajúce sa Plnenia zmluvy: ..............................., kontakt: ..........................

**Článok V.**

**Vyššia moc**

1. Zmluvné strany nezodpovedajú za porušenie svojich povinností podľa tejto zmluvy zapríčinených okolnosťami vyššej moci (vis maior). Zodpovednosť však nevylučuje prekážka, ktorá vznikla až v dobe, keď povinná Zmluvná strana bola v meškaní s plnením svojej povinnosti. Na účely tejto zmluvy sa vyššou mocou rozumejú prekážky, ktoré nastali nezávisle od vôle povinnej Zmluvnej strany a bránia jej v plnení jej povinnosti, ak nemožno rozumne predpokladať, že by povinná Zmluvná strana takúto prekážku v čase podpisu tejto zmluvy predvídala a že by následky takejto prekážky odvrátila alebo prekonala. Vyššou mocou sa na účely tejto zmluvy rozumie najmä vojna, mobilizácia, povstanie, živelné pohromy, požiar, záplavy a iné. Ak sa z dôvodu vyššej moci stane plnenie tejto zmluvy nemožným po dobu viac ako troch mesiacov od vyskytnutia sa prekážky, Zmluvná strana, ktorá sa bude chcieť na predmetnú udalosť odvolať, písomne požiada druhú zmluvnú stranu o úpravu zmluvných podmienok uvedených v tejto zmluve. Ak v takomto prípade nedôjde k dohode o zmene zmluvných podmienok v lehote do 30 dní od doručenia písomného požiadania, má ktorákoľvek Zmluvná strana, právo od zmluvy odstúpiť.
2. Pre vylúčenie pochybnosti v súvislosti s pandémiou ochorenia Covid-19 platí, že pre účely tejto Zmluvy sa okolnosťami vyššej moci rozumejú nové opatrenia zo strany štátu, vrátane akýchkoľvek nových opatrení prijatých na zabránenie šírenia ochorenia akýmkoľvek orgánom verejnej moci SR alebo európskym orgánom a vrátane výpadkov pracovnej sily v dôsledku šírenia ochorenia.
3. Zmluvná strana dotknutá skutočnosťami vyššej moci je povinná o týchto okolnostiach bezodkladne informovať druhú Zmluvnú stranu a predložiť dôveryhodný dôkaz o takejto skutočnosti.

**Článok VI.**

**Zmluvné pokuty**

1. V prípade omeškania predávajúceho s dodaním tovaru podľa článku II. bod 2. tejto zmluvy je kupujúci oprávnený uplatniť si u predávajúceho nárok na zaplatenie zmluvnej pokuty vo výške 0,05% z kúpnej ceny tovaru za každý aj začatý deň omeškania s dodaním tovaru, najmenej však vo výške 50 EUR (slovom: päťdesiat eur) za každý aj začatý deň omeškania.
2. Ak predávajúci neodstráni vadu tovaru v lehote podľa článku IV. bod 8. tejto zmluvy,   
   je kupujúci oprávnený uplatniť si u predávajúceho nárok na zaplatenie zmluvnej pokuty   
   vo výške 1 % z ceny vadného tovaru, najmenej však vo výške 100 EUR (slovom: jednosto eur)   
   za každý aj začatý deň omeškania.
3. Ak predávajúci poveril tretiu osobu plnením časti predmetu zmluvy bez predchádzajúceho písomného súhlasu kupujúceho v zmysle čl. VII. bod 1., je kupujúci oprávnený uplatniť si u predávajúceho nárok na zaplatenie zmluvnej pokuty vo výške 5.000 EUR (slovom: päťtisíc eur), za každý jednotlivý prípad.
4. Ak predávajúci nepredloží kupujúcemu návrh na odsúhlasenie nového subdodávateľa,   
   je kupujúci oprávnený uplatniť si u predávajúceho nárok na zaplatenie zmluvnej pokuty   
   vo výške 250 EUR (slovom: dvestopäťdesiat eur) za každý aj začatý deň omeškania.
5. Predávajúci sa zaväzuje, že svoje pohľadávky voči kupujúcemu nepostúpi (ani s nimi nebude inak obchodovať) tretej strane bez predchádzajúceho písomného súhlasu kupujúceho.
6. Ak predávajúci poruší povinnosť písomne oznámiť kupujúcemu každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu v registri, je kupujúci oprávnený uplatniť si u predávajúceho nárok na zaplatenie zmluvnej pokuty vo výške 250 EUR (slovom: dvestopäťdesiat eur) za každý, aj začatý deň omeškania.
7. Ak predávajúci poruší povinnosť podľa čl. VIII. bod 4., je kupujúci oprávnený uplatniť si u predávajúceho nárok na zaplatenie zmluvnej pokuty vo výške 5.000 EUR   
   (slovom: päťtisíc eur) za každý jednotlivý prípad. Zmluvnú pokutu možno za porušenie povinnosti podľa čl. VIII. bod 4. vo vzťahu k tomu istému subdodávateľovi udeliť aj opakovane, maximálne však 1x za kalendárny mesiac.
8. Predávajúci nie je oprávnený jednostranným úkonom započítať akékoľvek jeho nároky alebo záväzky vyplývajúce z tejto zmluvy voči kupujúcemu.
9. Sankcie dojednané touto zmluvou hradí povinná zmluvná strana nezávisle od toho, či a v akej výške vznikne druhej strane škoda porušením povinností, ktorú možno vymáhať samostatne.
10. Ak vznikne kupujúcemu škoda na veciach, právach alebo iných majetkových hodnotách, v dôsledku porušenia povinností uvedených v tejto zmluve zo strany predávajúceho, je predávajúci za tieto škody zodpovedný a je povinný kupujúcemu uhradiť tieto vzniknuté škody. Za tieto škody vzniknuté v dôsledku porušenia povinností predávajúceho sa považujú aj škody vzniknuté kupujúcemu z dôvodu nedodržania kvalitatívnych a/alebo technických parametrov tovaru, požadovaných podľa Prílohy č. 1.
11. Ak škodu spôsobila tretia osoba, ktorej predávajúci zveril plnenie svojej povinnosti,   
    za škodu zodpovedá predávajúci.
12. Formou úhrady vzniknutej škody je peňažná náhrada vzniknutej škody.
13. V prípade vzniku nároku na úhradu zmluvnej pokuty podľa ustanovení tejto dohody,   
    vyzve oprávnená zmluvná strana písomne listom povinnú zmluvnú stranu na úhradu dohodnutej zmluvnej pokuty, pričom táto je splatná v lehote do sedem (7) kalendárnych dní odo dňa doručenia výzvy na jej úhradu.
14. Základom pre výpočet úrokov z omeškania a zmluvných pokút podľa tohto čl. sú ceny bez DPH.
15. Zaplatenie zmluvnej pokuty nemá vplyv na nárok kupujúceho na náhradu škody, ktorá mu vznikla porušením zmluvnej povinnosti zo strany predávajúceho zabezpečenej zmluvnou pokutou.
16. Zaplatenie zmluvnej pokuty a/alebo náhrady škody nezbavuje predávajúceho povinnosti dodať kupujúcemu tovar v súlade s článkom I. bod 1. tejto zmluvy.

**Článok VII.**

**Subdodávatelia**

1. Zmluvné strany sa dohodli, že predávajúci je oprávnený plniť túto Zmluvu výlučne prostredníctvom subdodávateľov uvedených v Prílohe č. 3 – „Zoznam subdodávateľov“ (ďalej len „Zoznam subdodávateľov“). V takomto prípade predávajúci zodpovedá rovnako, akoby Zmluvu plnil sám.
2. V Prílohe č. 3 tejto Zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Ak sa budú na strane predávajúceho ako Zmluvnej strany podieľať viaceré subjekty,   
   práva z tejto dohody voči kupujúcemu môže uplatňovať výlučne vedúci predávajúci [....................], IČO: [.....................]. Vedúci predávajúci podľa predchádzajúcej vety je oprávnený vykonávať fakturáciu ceny v mene všetkých subjektov na strane predávajúceho, a tiež je za všetky subjekty na strane predávajúceho výlučne tento oprávnený vykonávať iné práva voči kupujúcemu vyplývajúce z tejto dohody alebo z právnych predpisov, pokiaľ táto zmluva v konkrétnom prípade neurčí inak. Subjekty na strane predávajúceho si osobitnou písomnou zmluvou určia a vysporiadajú vzájomné záväzky a oprávnenia vyplývajúce im z tejto zmluvy.
4. V prípade, že počas trvania tejto Zmluvy bude mať predávajúci záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: predávajúci písomne požiada kupujúceho o súhlas so zmenou v osobe subdodávateľa, pričom:
5. v žiadosti uvedie identifikáciu osoby, ktorá sa má stať subdodávateľom,
6. v žiadosti uvedie špecifikáciu časti plnenia Zmluvy, ktorá má byť prostredníctvom navrhovanej osoby dodávaná kupujúcemu,
7. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 10 dní odo dňa doručenia tejto žiadosti kupujúcemu,
8. v žiadosti uvedie, či s ohľadom na výšku odplaty, ktorú bude predávajúci platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
9. k žiadosti pripojí nové navrhované znenie Zoznamu subdodávateľov v minimálne 2 vyhotoveniach podpísaných predávajúcim.
10. Kupujúci žiadosť predávajúceho:
11. odsúhlasí, a to zaslaním zo strany kupujúceho podpísaného Zoznamu subdodávateľov predávajúcemu alebo
12. odmietne, pričom v oznámení o odmietnutí žiadosti predávajúceho uvedie dôvody odmietnutia.
13. Osoba, ktorá sa má stať subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany kupujúceho.
14. V prípade odmietnutia žiadosti predávajúceho o zmenu v osoby subdodávateľa zo strany kupujúceho, je predávajúci oprávnený navrhnúť tú istú osobu ako subdodávateľa až po splnení podmienok vytknutých kupujúcim v odmietnutí žiadosti predávajúceho o zmenu v osobe subdodávateľa.
15. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke, tak ako keby plnenie realizované na základe takejto Zmluvy realizoval sám. Plnenie zákazky prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany predávajúceho a zakladá právo kupujúceho na okamžité odstúpenie od Zmluvy bez poskytnutia dodatočnej lehoty na nápravu.

**Článok VIII.**

**Povinnosti predávajúceho v súvislosti s registrom partnerov   
verejného sektora**

1. Predávajúci vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej predávajúci vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre predávajúceho v zmysle zákona o RPVS (ďalej len „oprávnená osoba“), splnené všetky povinnosti, ktoré pre predávajúceho ako partnera verejného sektora alebo pre oprávnenú osobu vyplývajú zo zákona o RPVS. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, kupujúci nie je v omeškaní s plnením podľa tejto dohody až do splnenia povinnosti predávajúceho resp. oprávnenej osoby.
2. Predávajúci je povinný kupujúcemu písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu v registri partnerov verejného sektora.
3. Po dobu omeškania predávajúceho ako partnera verejného sektora alebo oprávnenej osoby s plnením niektorej povinnosti podľa zákona o RPVS, kupujúci nie je v omeškaní s plnením podľa tejto dohody až do splnenia povinnosti predávajúceho resp. oprávnenej osoby.
4. Kupujúci sa zaväzuje zabezpečiť, aby sa na plnení predmetu tejto dohody nepodieľal subdodávateľ v ktoromkoľvek rade (i) ktorý je partnerom verejného sektora a nie je zapísaný v registri partnerov verejného sektora alebo (ii) ktorý, ak je partnerom verejného sektora alebo osoba, ktorá plní povinnosti oprávnenej osoby pre subdodávateľa ako partnera verejného sektora v zmysle zákona o RPVS, si neplní povinnosti podľa zákona o RPVS.

**Článok IX.**

**Platnosť a účinnosť zmluvy**

1. Táto zmluva zaniká splnením záväzkov zmluvných strán, dohodou zmluvných strán, odstúpením od tejto zmluvy oprávnenou zmluvnou stranou alebo z ďalších dôvodov stanovených v tejto zmluve.
2. Kupujúci, okrem dôvodov na odstúpenie podľa Obchodného zákonníka, môže odstúpiť od tejto zmluvy z nasledovných dôvodov na strane predávajúceho:
3. ak má dodaný tovar právne vady,
4. ak predávajúci nedodá tovar v množstve, kvalite, vyhotovení a s vlastnosťami, ktoré určuje táto zmluva,
5. ak je predávajúci v omeškaní s dodaním tovaru v dohodnutom čase podľa článku II. bod 2. tejto zmluvy,
6. ak predávajúci neodstráni vady tovaru ani v dodatočne poskytnutej lehote zo strany kupujúceho; ustanovenie článku VI. bod 8. tejto zmluvy nie je týmto dotknuté,
7. plnenie predmetu tejto zmluvy prostredníctvom iných osôb ako osôb určených podľa článku VII. tejto zmluvy.
8. Kupujúci môže odstúpiť od tejto zmluvy aj v prípade, ak nastanú skutočnosti podľa   
   § 11 a/alebo § 18 zákona č. 523/2004 Z. z. o rozpočtových pravidlách verejnej správy   
   a o zmene a doplnení niektorých zákonov v znení neskorších predpisov.
9. Kupujúci môže odstúpiť od tejto zmluvy aj v prípade, ak nastanú skutočnosti podľa   
   § 19 zákona č. 343/2015 Z. z. o verejnom obstarávaní a o zmene a doplnení niektorých zákonov.
10. Predávajúci, okrem dôvodov na odstúpenie podľa Obchodného zákonníka, môže odstúpiť od tejto zmluvy z nasledovného dôvodu na strane kupujúceho:
11. ak je kupujúci v omeškaní s plnením si svojich peňažných záväzkov podľa tejto zmluvy o viac ako 30 dní.
12. Odstúpenie od zmluvy je účinné dňom jeho doručenia druhej zmluvnej strane.
13. Odstúpenie od zmluvy bez ohľadu na zmluvnú stranu, ktorá od zmluvy odstúpila,   
    sa nedotýka práva odstupujúcej zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, ani zodpovednosti za vady a plynutia záručnej doby.
14. Zmluvné strany sa dohodli, že v prípade odstúpenia od zmluvy si vrátia poskytnuté plnenie,    
    ak sa najneskôr do 30 dní odo dňa odstúpenia od zmluvy nedohodnú na inom vyrovnaní.
15. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.
16. Táto Zmluva zaniká v celom rozsahu a bez akéhokoľvek nároku na kompenzáciu pre ktorúkoľvek Zmluvnú stranu, ak v lehote 180 dní od jej podpisu oboma zmluvnými stranami Kupujúci nedoručí Výzvu na dodanie tovaru predávajúcemu podľa čl. I. bod 1. tejto Zmluvy.

**Článok X.**

**Záverečné ustanovenia**

1. Predávajúci je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť. Oprávnené osoby na výkon kontroly/auditu sú najmä:
2. Poskytovateľ NFP a ním poverené osoby;
3. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
4. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby;
5. Orgán auditu, jeho spolupracujúce orgány a osoby poverené na výkon kontroly/auditu;
6. Splnomocnení zástupcovia Európskej Komisie a Európskeho dvora audítorov;
7. Orgán zabezpečujúci ochranu finančných záujmov Európskej únie;
8. osoby prizvané orgánmi uvedenými v písm. 1 a) až 1. f) tohto bodu v súlade s príslušnými právnymi predpismi Slovenskej republiky a právnymi aktmi Európskej únie
9. Táto zmluva môže byť menená výlučne formou písomných a očíslovaných dodatkov, podpísaných oboma zmluvnými stranami.
10. Práva a povinnosti zmluvných strán, ktoré táto zmluva výslovne neupravuje, ako aj zmluva samotná sa riadia právnymi predpismi platnými v Slovenskej republike, najmä Obchodným zákonníkom v platnom znení.
11. Ak sa niektoré ustanovenie tejto zmluvy stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
12. Predávajúci nie je oprávnený previesť práva a povinnosti vyplývajúce z tejto zmluvy na tretiu osobu,   
    a ani jednostranne započítať vzájomné pohľadávky vyplývajúce z tejto zmluvy bez predchádzajúceho písomného súhlasu kupujúceho.
13. Akékoľvek spory a nároky vyplývajúce z tejto zmluvy alebo s ňou súvisiace sa budú riešiť predovšetkým rokovaním a dohodou zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto zmluvy alebo s ňou súvisiace nevyriešia dohodou, rozhodne o nich vecne a miestne príslušný súd.
14. Táto zmluva je vyhotovená v 2 originálnych rovnopisoch, pričom každá zmluvná strana obdrží po jednom vyhotovení.
15. Zmluvné strany vyhlasujú, že si túto zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpísali, a sú si plne vedomí následkov z nej vyplývajúcich.
16. Neoddeliteľnou súčasťou tejto zmluvy sú nasledovné prílohy:

Príloha č. 1 – Opis predmetu zákazky / Vlastný návrh plnenia predmetu zákazky

Príloha č. 2 – Štruktúrovaný cenník zmluvy

Príloha č. 3 – Zoznam subdodávateľov

V ....................., dňa ........................ V Bratislave, dňa .........................

**Predávajúci: Kupujúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XXXXXXXXXX **PhDr. Jaroslav Rezník**

XXXXXXXXXX generálny riaditeľ

XXXXXXXXXX Rozhlas a televízia Slovenska

**Príloha č. 1**

**Opis predmetu zákazky / Vlastný návrh plnenia predmetu zákazky**

**(BUDE DOPLNENÝ NA ZÁKLADE PREDLOŽENEJ PONUKY VO VEREJNOM OBSTARÁVANÍ)**

**Opis predmetu zákazky verejného obstarávania - časť 3:**

Predmetom zákazky je dodávka vybraného sortimentu výpočtovej techniky – notebookov a zostáv osobných počítačov pre kreatívne centrum Košice.

Tovar musí byť nový, nepoužívaný, zabalený v neporušených originálnych obaloch, nepoškodený. Tovar nesmie byť recyklovaný, repasovaný, renovovaný.

Počítačová zostava musí pozostávať z komponentov jedného výrobcu t.j. počítač, monitor, klávesnica a myš v rovnakom farebnom a dizajnovom prevedení celej počítačovej zostavy.

Pri dodávke zariadení je potrebné predložiť certifikát o platnosti záruky poskytovanej výrobcom na požadované obdobie a zároveň poskytnúť linku na webový nástroj pre overenie záruky poskytovanej výrobcom.

Verejný obstarávateľ požaduje Hlučnosť osobného počítača pri nečinnosti ≤ 40 dB a pri prístupe na pevný disk ≤ 45dB.

Verejný obstarávateľ požaduje odovzdanie dokumentácie ako je napr.

- technická dokumentácia od výrobcu,

- návod na použitie/manuál pre obsluhu v slovenskom alebo českom jazyku,

- záručné listy.

Požiadavky na environmentálnosť dodaných zariadení:

- Podsvietenie LCD monitora musí obsahovať v priemere ≤3,5 mg ortuti na jednu žiarovku.

- Manuál/návod na použitie musí obsahovať inštrukcie na úsporu energie.

Všetky zariadenia musia spĺňať kritériá environmentálnej schémy označovania za nasledovných podmienok:

- k výrobkom musí byť pripojený ich jasný opis, usporiadanie a požiadavky na činnosť funkcií hospodárenia s energiou na hardvéri.

- výkon počítačov musí spĺňať požiadavky energetickej účinnosti podľa najnovšej verzie ENERGY STAR (aktualizácie je možné sledovať na: https://www.energystar.gov/)

- výkon monitorov musí spĺňať požiadavky energetickej účinnosti podľa najnovšej verzie ENERGY STAR (aktualizácie je možné sledovať na: https://www.energystar.gov/)

V celom zariadení a najmä v každej z týchto častí:

- základná doska (vrátane CPU, RAM, grafické jednotky); - zobrazovacia jednotka (vrátane podsvietenia); - obaly a rámy; externá klávesnica, myš a/alebo dotykové ovládanie; - externé AC a DC nabíjacie káble (vrátane adaptérov a sieťových zdrojov) musí byť vyhlásená prítomnosť akejkoľvek látky zo zoznamu kandidátskych látok REACH pri koncentráciách väčších ako 0,1 % hmotnostných: (https://europa.eu/youreurope/business/product/chemicals-reach/index\_sk.htm)

Nasledujúce časti zariadenia:

a) počítačovej zostave ako: - HDD/SSD, - pamäť,

b) monitorov: - zostava obrazovky a LCD podsvietenia, - napájanie a kontrola plošných spojov, - podstavce okrem integrovaných v ochrannom kryte;

musia byť ľahko dostupné a vymeniteľné použitím dostupných univerzálnych nástrojov napr. skrutkovač, kliešte, pinzeta,... musí byť poskytnutý návod/inštrukcie napr. v tlačenej alebo elektronickej podobe (video) na nedeštrukčnú demontáž a opravu zariadení (nahradenia kľúčových komponentov alebo častí, ktoré umožnia opravu alebo vylepšenie produktov). Tieto návody musia byť k dispozícií v tlačenej podobe alebo prístupné na internetovej stránke výrobcu.

Bližšia špecifikácia sa nachádza v tabuľke č. 3, ktorá tvorí zároveň aj Vlastný návrh na plnenie Zmluvy podľa bodu 4.3.4 týchto súťažných podkladov.

**Záruka a technická podpora predmetu zákazky pre časť 3:**

Verejný obstarávateľ požaduje záruku na všetky časti dodaného tovaru v trvaní 36 mesiacov v nasledujúcom rozsahu:

Dodávateľ sa zaväzuje odstrániť akúkoľvek vadu čiže opraviť, alebo vymeniť akúkoľvek nefunkčnú časť dodaného zariadenia, ktorá zlyhala pri normálnej prevádzke, v najbližší pracovný deň v umiestnení zariadenia (NBD on site).

Požaduje sa poskytovanie technickej podpory v trvaní 36 mesiacov minimálne v nasledujúcom rozsahu:

* Technická podpora vrátane poskytnutia pravidelných softwarových updatov.
* V pracovných dňoch minimálne v čase od 9:00-17:00 telefonická, emailová podpora.

**Tabuľka č. 3 – Vlastný návrh na plnenie Zmluvy pre časť 3:**

|  |  |  |  |
| --- | --- | --- | --- |
| **III.2.1 Zariadenie č.1 KC KE - Notebook**  **Počet kusov: 5 ks** | | | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, uviesť áno/nie, v prípade číselnej hodnoty uviesť jej skutočnosť** |
| **Výrobca:** | | |  |
| **Typové označenie:** | | |  |
| **Technické vlastnosti/špecifikácia** | | **Min. hodnota/charakteristika** |  |
| a) | Displej: | 15,6" UHD (4K) 3840x2160px Matný IPS LED LCD, minimálne 600nits, 100% DCI-P3 |  |
| b) | [Procesor](https://www.alza.sk/slovnik/seria-procesora-art12715.htm): | Minimálne 8 výpočtových jadier - 16 vlákien, minimálne 16000 bodov v PassMark teste, maximálne 50W TDP |  |
| c) | Operačná pamäť: | Minimálne 32GB DDR4 2933MHz |  |
| d) | Disk : | Minimálne M.2 PCIe SSD 1000GB NVMe Solid State Drive |  |
| e) | Grafická karta: | Dedikovaná grafická karta s minimálne 6GB GDDR6 RAM, podporou DirectX 12 a Raytraycing, Maximálne 80 W TDP, minimálne 5000 bodov v 3DMark Time Spy teste |  |
| f) | Porty: | Minimálne 2 x USB C (s podporou rozhrania Thunderbolt 3), 1x USB 3.1, 1 x kombinovaný port pre slúchadlá/mikrofón, 1x mini DP 1.4, čítačka pamäťových kariet(SD, SDHC, SDXC) |  |
| g) | Klávesnica: | Podsvietená klávesnica bez numerickej časti |  |
| h) | Kamera: | Integrovaná webová kamera minimálne HD 720 p s podporou Windows Hello |  |
| i) | Bezdrôtové pripojenie: | Bluetooth 5.0, Intel® WiFi 6 ax (2x2), |  |
| j) | Zvuk: | Integrované audio s integrovaným mikrofónom |  |
| k) | Operačný systém: | Windows 10 Pro (64Bit) Multi-Language English, Czech, Hungarian, Polish, Slovak |  |
| l) | Podpora: | 3 roky záruka onsite NBD, helpdesk v pracovných dňoch minimálne v čase od 09:00 – 17:00 hod. |  |
| m) | Batéria: | 6-článková s dlhodobou životnosťou |  |
| n) | Materiál: | kovové šasi |  |
| o) | Hmotnosť: | Maximálne 2,2 kg |  |
| p) | Zabezpečenie: | TPM 2.0, Otvor na bezpečnostný zámok (zámok nie je predmetom súťaže), čítačka odtlačkov prstov |  |
| r) | Príslušenstvo 1: | Optická myš - kancelárska myš, drôtová, USB rozhranie, symetrická, 3 tlačidlá + klasické koliesko |  |
| s) | Príslušenstvo 2: | Adaptér USB-C na HDMI (Minimálne HDMI 2.0) |  |
| t) | Príslušenstvo 3: | Adaptér USB-C na LAN, formát RJ45, minimálne 1Gbps |  |
| **III.2.2 Zariadenie č.2 KC KE - Zostava osobného počítača**  **Počet kusov: 10 ks** | | | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, uviesť áno/nie, v prípade číselnej hodnoty uviesť jej skutočnosť** |
| **Výrobca:** | | |  |
| **Typové označenie:** | | |  |
| **Technické vlastnosti/špecifikácia** | | **Min. hodnota/charakteristika** |  |
| a) | [Procesor](https://www.alza.sk/slovnik/seria-procesora-art12715.htm): | Minimálne 8 výpočtových jadier - 16 vlákien, minimálne 17000 bodov v PassMark teste, maximálne 70W TDP |  |
| b) | Operačná pamäť: | Minimálne 16 GB DDR4 3200 MHz non-ECC (2 × 8 GB), rozšíriteľná na minimálne 64GB. |  |
| c) | Disk : | Minimálne 512 GB M.2 SSD PCIe NVMe TLC |  |
| d) | Grafická karta: | Dedikovaná grafická karta s minimálne 4GB GDDR5 RAM, podporou DirectX 12, Maximálne 80 W TDP, minimálne 1500 bodov v 3DMark Time Spy teste |  |
| e) | Porty: | Minimálne 2 x USB C, 4x USB 3.2, 1 x kombinovaný port pre slúchadlá/mikrofón, 3x DP 1.4, |  |
| f) | Rozširujúce sloty: | Minimálne 1 x voľný M.2 2280 slot SSD |  |
| g) | Sieťové pripojenie: | Integrovaná sieťová karta Intel RJ45,minimálne 1Gbps |  |
| h) | Zvuk: | Integrované audio s integrovaným reproduktorom |  |
| i) | Operačný systém: | Windows 10 Pro (64Bit) Multi-Language English, Czech, Hungarian, Polish, Slovak |  |
| j) | Podpora: | 3 roky záruka onsite NBD, helpdesk v pracovných dňoch minimálne v čase od 09:00 – 17:00 hod. |  |
| k) | Hmotnosť: | Maximálne 3 kg |  |
| l) | Vyhotovenie: | Mini Form Factor |  |
| m) | Zabezpečenie: | TPM 2.0, Otvor na bezpečnostný zámok (zámok nie je predmetom súťaže) |  |
| n) | Príslušenstvo 1: | Optická myš - kancelárska myš, drôtová, USB rozhranie, symetrická, 3 tlačidlá + klasické koliesko |  |
| o) | Príslušenstvo 2: | Klávesnica bez multimediálnych kláves, CZ+SK, drôtová, USB rozhranie ergonomické vyhotovenie |  |
| p) | Príslušenstvo 3: | Stolný monitor 27" QHD 24560x1440px Matný IPS LED LCD, minimálne 1000:1 statický kontrastný pomer, minimálne 85% DCI-P3, 1x HDMI 2.0, 1x DP 1.4 (+ DP1.4 Out), USB HUB minimálne 4x USB 3.2, DP kábel, napájací kábel |  |
| s) | Príslušenstvo 4: | Webová kamera minimálne HD 720 p, s mikrofónom, s pripojením USB |  |

\*Uchádzač vypĺňa políčka označené **zelenou farbou**.

V ........................., dňa ..........................

...................................................

podpis oprávnenej osoby uchádzača, pečiatka

**Príloha č. 2**

**Štruktúrovaný cenník zmluvy**

**Príloha č. 3**

**Zoznam subdodávateľov**

Zoznam subdodávateľov bude tvoriť Prílohu č. 3 iba v prípade, ak uchádzač uvedie, že na realizácii predmetu zákazky sa budú podieľať subdodávatelia.

V prípade, že uchádzač bude realizovať predmet zákazky vlastnými kapacitami – uvedená príloha „Zoznam subdodávateľov“ sa vypúšťa.

**Zoznam subdodávateľov**

Na realizácii predmetu zákazky: „**IT technológie – Kreatívne centrum RTVS Košice, Časť 3 – Výpočtová technika“**

□ sa nebudú podieľať subdodávatelia a celý predmet zákazky uskutočníme vlastnými kapacitami.

□ sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| P.č | Obchodné meno alebo názov / meno a priezvisko | Sídlo alebo adresa pobytu | Identifikačné číslo (IČO) alebo dátum narodenia (ak nebolo pridelené IČO) | Predmet subdodávky | Predmet plnenia v % | Oprávnená osoba (meno a priezvisko, adresa pobytu, dátum narodenia) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V ..................................., dňa ........................

.......................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti predmetu zákazky.